No ye branga fázil mirar d'establir o numero d'idiomas bibos que n'o mundo bi ha. Seguntes o Ethnologue: Languages of the World, publicazión d'a organizazión lingüistico-relichiosa SIL International, a zifra rondará es 7.000. Pero a muga entre luenga e dialecto ye de normal controbertita, e igual ixa zifra ye menor u mayor, seguntes os criterios que faya serbir cada lingüista. O feito terrible ye que muitas d'ixas más de 5.000 luengas enfilan á escape enta la suya muerte, que ha d'estar si cosa no se'n fa ta pribar-lo en una u en pocas chenerazions, o que de seguro afectará de trazas irreparables a dibersidat lingüistica e cultural d'o planeta. Entre istos idiomas graument menazatos, i trobamos tamién l'aragonés.